Albert Gulk

Albert Gulk (sündinud 17. veebruaril 1969 Antslas) on eesti kunstnik.

Ta lõpetas Tartu Kunstikooli 1988. aastal ja Tartu Ülikooli maaliosakonna 1996. aastal.

Ta osaleb näitustel alates 1988. aastast. Samal aastal asutas ta koos Peeter Alliku, Ilmar Kruusamäe ja Priit Pangsepaga Tartus Kursi koolkonna. 

Alates 1995. aastast kuulub Gulk Eesti Kunstnike Liitu. 

Gulgi teoseid iseloomustab isikupärane joonistuslaad, milles ta juhindub monumentaalkunsti ja pannooliku esituslaadi reeglitest. Kunstiteadlane Eha Komissarov on öelnud, et Gulgi töötamislaadi kindlus ja veenvus tõstsid ta kohe eesti joonistuse esiridadesse. Gulgi algupärast taidurlikkust toonitab fakt, et kunstnik ei kasuta oma joonistustes modelli ega foto abi, vaid toetub üksnes oma visuaalse mälu kujunditele.EKM Digitaalkogu

Gulk on kujundanud lavastusi ja raamatuid, näiteks Heiki Vilepi „Mind oli kaks“.

Albert Gulk on töötanud Tartu Lastekunstikoolis õpetajana, nüüd on ta vabakutseline ja elab Tartus.

Tunnustus
2009 Ado Vabbe kunstipreemia"Ado Vabbe kunstipreemia laureaat on Albert Gulk" Tartu Kultuurkapital

Viited

Välislingid
Teoste autorid E-kunstisalongis: Albert Gulk

Kategooria:Eesti kunstnikud
Kategooria:Tartu Ülikooli filosoofiateaduskonna vilistlased
Kategooria:Sündinud 1969